Na temelju članka 99. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17,68/18, 98/19, 64/20, 151/22, 155/23 i 156/23) i članka 9. stavka 2. Zakona o osobnoj asistenciji (Narodne novine, br. 71/23)

**Grad Pula - Pola** objavljuje

**JAVNI POZIV**

za prijavu kandidata za obavljanje poslova pomoćnika u nastavi za učenike s

teškoćama u osnovnim školama kojima je osnivač Grad Pula-Pola u sklopu projekta “ZAJEDNO DO ZNANJA VI“ u školskoj godini 2025./2026. sufinancirano sredstvima Europskog socijalnog fonda plus (ESF+) 2021. – 2027.

Datum objave poziva: 11. kolovoza 2025.

Radno mjesto: - **POMOĆNIK/CA U NASTAVI (PUN)**

* Mjesto rada:

OSNOVNA ŠKOLA CENTAR, DANTEOV TRG 2, 52100, Pula – **6 izvršitelja** s tjednim zaduženjem od **21 do 31 sat.**

S odabranim kandidatima bit će sklopljeni ugovori o radu na određeno vrijeme, za razdoblje trajanja projekta „Zajedno do znanja 6“, koji se provodi tijekom školske godine 2025./2026., a najduže do 31. kolovoza 2026. Ugovorom će se definirati međusobna prava i obveze, uz mogućnost probnog rada u trajanju do tri (3) mjeseca, sukladno Zakonu o radu.

* Naknada za prijevoz: isplaćuje se u cijelosti

 **UVJETI:**

* Završeno najmanje četverogodišnje srednjoškolsko obrazovanje sukladno članku 21. stavak 1. i 2. Zakona o osobnoj asistenciji (Narodne novine, br. 71/23) te Pravilniku o pomoćnicima u nastavi i stručnim komunikacijskim posrednicima (Narodne novine, br. 85/2024).
* Iznimno pomoćnik u nastavi može biti osoba koja ima najmanje završeno trogodišnje srednjoškolsko obrazovanje i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama, sukladno članku 21. stavak 3. Zakona o osobnoj asistenciji (Narodne novine, br. 71/23) te Pravilniku o pomoćnicima u nastavi i stručnim komunikacijskim posrednicima (Narodne novine 85/2024).
* Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17,68/18, 98/19, 64/20, 151/22, 155/23 i 156/23) i članka 23. Zakona o osobnoj asistenciji (Narodne novine, br. 71/23).
* Kandidat ne smije biti roditelj/skrbnik niti drugi član uže obitelji učenika kojem/kojima se pruža potpora, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama, sukladno članku 21. stavak 4. Zakona o osobnoj asistenciji (Narodne novine, br. 71/23).
* Punoljetnost.
* Zdravstvena sposobnost za obavljanje poslova pomoćnika u nastavi/stručnog komunikacijskog posrednika - dokaz se obavezno dostavlja prije početka rada.
* Završen program obrazovanja za stjecanje djelomične kvalifikacije pomoćnik u nastavi/pomoćnica u nastavi u trajanju minimalno 200 sati.

Na Javni poziv mogu se ravnopravno javiti kandidati oba spola.

**OPIS POSLOVA:**

**Pomoćnik u nastavi** (**PUN**) je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa.

* **Potpora tijekom odgojno-obrazovnog procesa koju pruža pomoćnik u nastavi može obuhvatiti:**
* potporu u komunikaciji i socijalnoj uključenosti
* potporu u kretanju, uzimanju hrane i pića, u obavljanju higijenskih potreba
* u obavljanju školskih aktivnosti i zadataka te suradnju s učiteljima i stručnim suradnicima Škole
* potpora u suradnji s učenicima-vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom.
* Poslovi pomoćnika u nastavi određeni su Pravilnikom o pomoćnicima u nastavi i stručnim komunikacijskim posrednicima.

Uz prijavu (vlastoručno potpisanu) osobe su dužne priložiti sljedeću dokumentaciju:

* dokaz o odgovarajućem stupnju obrazovanja-dokaz o stručnoj spremi (presliku svjedodžbe ili diplome ili presliku rješenja o nostrifikaciji ukoliko se radi o inozemnoj svjedodžbi ili diplomi).
* dokaz o državljanstvu.
* Životopis.
* uvjerenje da se protiv kandidata ne vodi kazneni postupak (ne starije od 30 dana od dana objave Javnog poziva).
* vlastoručno potpisanu izjavu da kandidat nije roditelj/skrbnik niti drugi član uže obitelji učenika kojem/kojima se pruža potpora.
* Potvrdu ili certifikat o završenom programu obrazovanja za stjecanje djelomične kvalifikacije pomoćnik u nastavi/pomoćnica u nastavi u trajanju najmanje 200 sati.

Preslike traženih priloga ne moraju biti ovjerene, a polaznici su prije sklapanja pisanog ugovora dužni dostaviti na uvid originalne dokumente.

Osobe koje se pozivaju na pravo prednosti pri zapošljavanju na temelju članka 102. stavaka Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/2, 156/23.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94, 108/95, 108/96, 82/01,103/03, 148/13, 98/19.), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18,32/20.) ili članka 48. Zakona o civilnim stradalnicima iz Domovinskog rata („Narodne novine broj 84/21) dužne su u prijavi na javni poziv pozvati se na to pravo i uz prijavu na javni poziv pored navedenih isprava odnosno priloga priložiti svu propisanu dokumentaciju prema posebnom zakonu, te imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na javni poziv pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koji se poziva na pravo prednosti pri zapošljavanju na temelju članka 48 f. Zakona o zaštiti vojnih i civilnih invalida rata dužna je uz prijavu na javni poziv pored navedenih isprava odnosno priloga priložiti i sve potrebne dokaze koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijavom na Javni poziv smatra se da je kandidat dao privolu za obradu svih podataka iz priložene dokumentacije, a koja će se obrađivati isključivo u svrhu provođenja selekcijskog postupka sukladno Zakonu o provedbi Opće uredbe o zaštiti podataka (Narodne novine, br. 42/18 i Uredba (EU) 2016/679)

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz Javnog poziva neće se smatrati kandidatom prijavljenim na natječaj. Urednom prijavom smatra se prijava koja sadržava sve podatke i priloge navedene u Javnom pozivu.

Rok za podnošenje prijava na Javni poziv je osam dana od dana objave Javnog poziva.

Javni poziv će se objaviti s danom 11. kolovoza 2025. godine na web stranicama i oglasnim pločama Hrvatskog zavoda za zapošljavanje te web stranici Škole, web stranici Grada Pula-Pola, a krajnji rok za podnošenje prijava je 19. kolovoza 2025. godine.

Pisane prijave s dokazima o ispunjavanju uvjeta iz Javnog poziva dostavljaju se neposredno ili poštom na adresu: Osnovna škola Centar, Danteov trg 2, 52100 Pula s naznakom **„Prijava za pomoćnike u nastavi“.**